Video: Ma en kêrel vas na baba met vuurwapen speel | Maroela Media
"Michael Barnes (19), 'n verdagte in 'n rooftog, is Donderdagaand in hegtenis geneem nadat hy 'n vuurwapen tydens 'n klandestiene operasie, aan 'n polisieman, verkoop het," het die polisie van Evansville, Indiana, in 'n verklaring gesê.
Hulle het die verdagte se selfoon deursoek en op die video afgekom waar die baba met die vuurwapen speel. Op die video plaas die seuntjie die 40-kaliber handwapen in sy mond en Barnes por hom aan om "pow" te sê.
Volgens die polisie was die seuntjie se ma, Toni Wilson (22), ook teenwoordig toe die beeldmateriaal verfilm is. Sy voer aan dit was 'n windbuks.
Die kind en twee van haar halfboeties, 'n tweeling wat een maand oud is, is in noodpleegsorg geplaas.
Wilson is ook in hegtenis geneem. Die twee staan onder andere tereg op aanklag van kinderverwaarlosing, kriminele roekeloosheid met 'n dodelike wapen en dat hulle toegelaat het dat 'n kind 'n vuurwapen hanteer.